cyanic-selkie/wikianc huggingface dataset:
רונלד ספירס
לאחר המלחמה
ספירס החליט להישאר בצבא, לחם כמפקד פלוגה במלחמת קוריאה, ובין היתר לקח חלק בצניחה של צוות הקרב החטיבה ה-187 במבצע "טומהוק". לאחר המלחמה שירת כקצין קישור ל בפוטסדם, שבמזרח גרמניה. בשנת 1958 מונה למפקד האמריקני של כלא שפנדאו בברלין, שבו נכלאו נאצים בכירים ובהם רודולף הס ואלברט שפר. בהמשך שירת כקצין קישור לצבא לאוס ולאחר מכן הוצב בפנטגון כקצין תכנון. בשנת 1964 השתחרר מן השירות בדרגת לוטננט קולונל.
חיים אישיים
ב-1944 נשא ספירס לאישה את מרגרט גריפית'ס, אותה פגש בזמן שהוצב באנגליה. הם נפרדו בהמשך. נולד להם בן אחד, רוברט, שהתגייס לצבא הבריטי ועשה קריירה בשורות רגימנט הרובאים והגיע לדרגת לוטננט קולונל.
סאותס השלישי, מלך אודריסה
סאותס השלישי (ביוונית עתיקה: Σεύθης; מת בין 300 ל-295 לפנה"ס) היה שליט ממלכת אודריסה התראקית מ-331 לפני הספירה עד 300 לפנה"ס.
ביוגרפיה
לאחר המלחמות שניהל פיליפוס השני, מלך מוקדון בשנים 347–342 לפנה"ס היו רוב השבטים בתראקיה כפופים למוקדון. עבור פיליפוס ובנו אלכסנדר הגדול, הייתה לתראקיה חשיבות אסטרטגית במאבק מול ממלכת פרס האחמנית. כמי ששכנה על החוף האירופי של ההלספונטוס היה לתראקיה את הקשר הישיר ביותר ליבשת אסיה. מעמדה של מוקדון בתראקיה התערער לאחר המרד של המצביא המוקדוני ממנון (Μέμνων), שהוצב כשליט תראקיה על ידי אלכסנדר, בשנת 331 לפני הספירה, כנגד שלטונו של אנטיפטרוס, העוצר של יוון בהיעדרו של אלכסנדר. אבל רק לאחר שזופריון, יורשו של ממנון בתפקיד, הובס על ידי הסקיתים בשנת 325 לפנה"ס יכלו השבטים התראקים בהנהגתו של סאותס להשתחרר מעול השלטון המוקדוני.
לאחר שאלכסנדר מת בשנת 323 לפנה"ס התמרד סאותס שוב ויצא כנגד השליט החדש של תראקיה ליסימכוס. על פי דברי דיודורוס סיקולוס היה סאותס יכול לגייס צבא של 20,000 רגלים ו-8,000 פרשים על מנת להגן כנגד השלטון המוקדוני החדש. הקרב ביניהם הסתיים ללא הכרעה, וכל אחד נסוג משדה הקרב. בסופו של דבר אולץ סאותס להכיר בשלטונו של ליסימכוס, אחד מהמלכים שירשו את אלכסנדר. ב-313 לפנה"ס הוא תמך באנטיגונוס מונופתלמוס במלחמתו כנגד ליסימכוס, כשהוא משתלט על מעברי ההרים בהר האמאוס (הרי הבלקן), אבל הובס שוב ואולץ להיכנע. כניעה זו הייתה מוגבלת להכרה הפורמלית בכפיפות של ממלכת אודריסה.
ממלכת אודריסה תחת שלטונו השתרעה מהרי הבלקן בצפון, הנהר טונדזה מזרח, הנהר מריצה בדרום והנהר סטריאמה במערב, מקביל למרכז בולגריה של ימינו. ממספר הרב של מטבעות הנושאות את דיוקנו שנתגלו באזור שמספרם גדול מאלו הנושאים את דיוקנו של ליסימכוס משערים כי הממלכה שגשגה כלכלית ושלטונו היה יציב. ככל הנראה ניסה סאותס לקבל הכרה כשווה לשליטים הדיאדוכים המוקדונים. הם שימשו לו כמודל כשייסד את בירתו סאותופוליס, הקרויה על שמו, שנבנתה באתר של יישוב קדום סביב שנת 320 לפנה"ס. שרידי העיר ההלניסטית שוכנים כיום בקרקעית מאגר קופרינקה, כ-8 קילומטרים מערבית לקאזאנלק במחוז סטארה זאגורה, במרכז בולגריה של ימינו, בפתח המזרחי של עמק הוורדים. הוא גם נשא לאישה מוקדונית בשם ברניקה, ועל מטבעותיו הוא מצויר כשעטרה מלכותית לראשו. ההיסטוריונים (למשל דיודורוס) מכירים בו כמלך (βασιλεύς - בסילאוס), אם כי לא ברור האם גם שליטיו ההלניסטיים הסכימו להגדרה זו. הוא עצמו לא השתמש בתואר זה במטבעות שטבע, מה שמעיד על כפיפות לליסימכוס.
קבר סאותס השלישי
הקבר של סאותס השלישי שוכן בתוך תל גוליאמטה קוסמטקה, כקילומטר דרומית לעיירה שיפקה, צפונית לעיר קאזאנלק בבולגריה. הקבר נתגלה ב-2004 על ידי הארכאולוג הבולגרי גאורגי קיטוב (Георги Китов). הקבר נבנה במקור כמקדש במחצית השנייה של המאה החמישית לפנה"ס. בין החפצים שנתגלו בקבר היו כתר הזהב של השליט, כוס זהב, מגיני ברכיים, ציוד לסוסים וכדי יין. ממצאים אלו מוצגים במוזיאון ההיסטורי של העיר קאזאנלק. בולט במיוחד הוא פסל ראשו של סאותס השלישי מארד שנקבר טקסית לפני חזית הקבר, שנעשה בפירוט רב.
Hey DJ
Hey DJ (בעברית:  היי די ג'יי) הוא שיר של להקת הבנים הלטינית CNCO. שתי גרסאות של השיר יצאו לאור במקביל: גרסת פופ שהוקלטה על ידי הלהקה בלבד, וגרסת רגאטון עם שירה נוספת של הזמר הפורטוריקני יאנדל. הראשונה יצאה לאור ב-4 באפריל 2017, כשהשני יצא לאור יומיים לאחר מכן, ב-6 באפריל, על ידי חברת התקליטים סוני מיוזיק לטין. זהו הסינגל המוביל מאלבום האולפן השני שלהם, CNCO. הרמיקס השלישי של השיר, בו השתתפו מייגן טריינור ושון פול יצא לאור ב-2018.
השיר הגיע למקום ה ב.
הופעות חיות
להקת הבנים ביצעה את "Hey DJ" ביחד עם יאנדל בפעם הראשונה בטלוויזיה בטקס פרסי המוזיקה הלטינית של בילבורד לשנת 2017. באותו הטקס, זכתה הלהקה בשלושה פרסים, ביניהם בפרס בקטגוריית "האמנ/ית החדש/ה הטוב/ה ביותר".
הרמיקס עם מייגן טריינור ושון פול
רמיקס של "Hey DJ" מאת CNCO, הזמרת והיוצרת האמריקאית מייגן טריינור והאמן הג'מייקני שון פול יצא לאור ב-9 בנובמבר 2018 על ידי חברת התקליטים סוני מיוזיק לטין.
וידאו קליפ
הווידאו קליפ של הרמיקס יצא לאור ב-16 בנובמבר 2018. הוא מציג את הלהקה שמגיעה בחליפות למסיבה באחוזה.
עונת 1933/1934 בסרייה א'
עונת 1933/1934 בסרייה א' הייתה העונה ה-34 של התחרות שאורגנה על ידי התאחדות הכדורגל האיטלקית. המשחקים החלו ב-10 בספטמבר 1933 והסתיימו ב-29 באפריל 1934.
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
ליבורנו וברשה היו הקבוצות שהעפילו מליגת משנה.
כדורגלנים מצטיינים
פליצ'ה בוראל, שחקנה של יובנטוס כבש 31 שערים וזכה בתואר מלך השערים. זאת העונה השנייה ברציפות.
היינריך דה אהנה
היינריך דה-אהנה (בגרמנית: Heinrich de Ahna; 22 ביוני 1832, וינה – 1 בנובמבר 1892, ברלין) היה כנר ומורה למוזיקה אוסטרי, חבר ברביעיית יואכים.
ביוגרפיה
היינריך דה אהנה, נולד ככל הנראה בווינה בשנת 1832 (מקורות אחרים מזכירים את שנת 1834 או 1835 כשנת לידה). הוא קיבל שיעורי כינור כשהיה בן שבע. בגיל עשר הוא הפך לתלמידו של יוסף מייסדר. בהמשך קיבל שיעורים ממילדנר (1812–1865) בפראג. הופעתו הציבורית הראשונה כסולן התקיימה בשנת 1846 בבית האופרה של וינה. הוא יצא לסיורי קונצרטים עם אביו דרך גרמניה ואנגליה. בשנת 1849 העניק לו הדוכס מקובורג-גותה את התואר "וירטואוז קאמרי". בשנת 1851 דה-אהנה התגייס לצבא האוסטרי והפך עד מהרה לקצין ושירת שם עד לפרישתו. לאחר סיבובי הופעות, התיישב בברלין בשנת 1862.
בין השנים 1863 עד 1869 היה מרצה בקונסרבטוריון שטרן.
הוא התמנה למנצח של האופרה בברלין ופרופסור בקונסרבטוריון. בין תלמידיו היה סול מרקוסון (1869-1940).
לאחר סיורי אמנות מוצלחים דרך הולנד וגרמניה, דה אהנה הפך לחבר בתזמורת המלכותית בברלין. בשנת 1862, לאחר פרישתו של מנהל הקונצרטים בתזמורת: הוברט ריז בשנת 1869, הפך דה אהנה לממלא מקומו. בנוסף, היה פרופסור לכינור בבית הספר הגבוה למוזיקה בברלין שהקים יוזף יואכים. ובימי היעדרותו של יואכים, דה אהנה היה ממלא מקומו. דה אהנה נחשב לאחד הכנרים הטובים ביותר בזמנו. נגינתו זכתה "לשבחים על הטון הפורח, הנשמתי, הטכניקה המושלמת, שאינה נכשלת, האינטונציה הברורה והקונספט האמנותי, האצילי והמסוגנן".
דה אהנה נפטר בברלין בשנת 1892 בגיל 60 ונקבר בבית העלמין המקומי בסנט הדוויג ברחוב ליזנשטראסה. הקבר לא השתמר.
אמר עליו אדוארד בילבי, שלמד כינור אצל דה אהנה: 1921,
"שמעתי את דה אהנה מנגן את הקונצ'רטו של בטהובן עם קדנזות משלו. הוא היה שחקן אומנותי ברור ומלא, עם טכניקה ללא דופי וסגנון מענג. הוא נתן לקונצ'רטו טעם שמעולם לא שמעתי שכפול. זה היה מושלם, ובכל זאת קצת שונה - קצת יותר נחמד מהרגיל, אפילו הטוב ביותר. לא היה שום חיקוי של אף אחד, שום קצה של יואכים, ובכל זאת זה היה בסדר גמור אני צריך לומר. הקדנזות שלו היו משובחות כמו ששמעתי, למעט זו של קרייסלר. זה היה בערך בשנת 1890, והוא נפטר זמן קצר לאחר מכן. הוא היה איש גדול והיה בעל מראה מוזר, בגלל מה שנראה כמו חיוך סרדוני ושערות המסתובבות על פניו, משחזרות אפקט מוזר, אבל הומוריסטי למדי, לא דוחה. ברביעייה הטון שלו התחרה בזה של יואכים."
חיים אישיים
אחייניתו פאולין דה אהנה, הייתה אשתו של ריכרד שטראוס. אחותו אלינור דה אהנה (אנ') הייתה זמרת מצו-סופרן עם, בין היתר, הברלינר הופופר. היינריך דה אהנה נולד למשפחתם של כריסטיאן אדוארד אוגוסט דה אהנה וג'סטין קרבס.
הקדשת יצירות לדה אהנה
לדה אהנה הוקדשו יצירות. להלן כמה מהן:
ערמון לרדו
ערמון (עמרם) לרדו (נולד ב-24 במרץ 1930, פאס, מרוקו) היה ראש המועצה המקומית השני של דימונה ומאוחר יותר, ראש עיריית דימונה.
לרדו עלה ארצה בשנת 1948 ומייד גויס לצבא. ב-1958 מונה לראש המועצה של דימונה. ב-1959 זכה בבחירות הראשונות לראשות המועצה והיה לראש המועצה השני, וכיהן בתפקיד עד ל-1966. ב-1974 נבחר שוב לראשות דימונה, לאחר שזו כבר הוכרזה כעיר, וכיהן עד ל-1978.
העלייה ארצה
השמועות על מלחמת העצמאות הגיעו למרוקו, ולרדו רצה לעלות לארץ ישראל על מנת להשתתף במאמץ המלחמתי. בשנים הללו, מרוקו אסרה על נתיניה היהודים להגר ממרוקו. למרות זאת, החליט לרדו לצאת ממרוקו ביחד עם שני חברים. הם עלו על אוטובוס שנסע לכיוון עיירה הגובלת עם אלג'יריה. לרוע מזלם, שוטרים שבדקו את האוטובוס זיהו כי הם צעירים יהודים המנסים לצאת ממרוקו, והם בילו כשבוע במאסר.
לאחר שובו לפאס יצר קשר עם גנרל בדימוס, גנרל זה נסע עם לרדו ברכבת ועל ידי הצגת המדליות שלו גרם לשוטרים להימנע מבדיקת תעודותיו של לרדו. הוא חצה את הגבול לעיר הנמל אוראן שבאלג’יריה ומשם בעזרת תעודת זהות מזויפת הגיע למרסיי שבצרפת. שם בעזרת שליחי עלייה, עלה לספינת מעפילים ולאחר כשבוע הגיע לנמל חיפה.
מיד עם הגיעו ארצה, גויס לרדו לצה"ל וצורף לחטיבת גולני. במהלך שירותו עבר קורס חובשים, קורס מ"כים, קורס רבי סמלים וקורס קצינים.
מנהל אמנותי
מנהל אמנותי אחראי על הזהות האמנותית והתרבותית של ארגון העוסק באמנויות, כגון להקות תיאטרון, מחול, פסטיבלים ותערוכות. המנהל האמנותי בדרך כלל בעל יכולות הפקה או בימוי. המנהל האמנותי של להקת תיאטרון הוא בעל הסמכות האמנותית בבחירות צוות ההפקה של התיאטרון, בבחירות הבמאים ובעל החזון האמנותי הכולל של התיאטרון. בתיאטראות קטנים, המנהל האמנותי עשוי להיות מייסד התיאטרון והמנהל הראשי של מחזותיו. בתיאטראות גדולים המנהל האמנותי עשוי להתמנות על ידי מועצת המנהלים של הארגון.
ערמון לרדו
המעבר לדרום והכניסה לפוליטיקה
לאחר שחרורו מהצבא מצא עבודה במפעלי ים המלח, ועבר לגור בעיירה דימונה. במסגרת עבודתו יצג את עובדי העיר דימונה במפעל. בשנת 1958 הוחלט להפריד את העיר דימונה מן המועצה האזורית תמר ולרדו מונה לראש המועצה הממונה הראשונה בדימונה. לאחר כשנה, בנובמבר 1959 נערכו בחירות, ולרדו היה ראש המועצה הנבחר הראשון בדימונה. הוא המשיך לכהן בתפקיד זה ברצף עד שנת 1966. לאחר מכן פנה לפעילות עסקית.
מנהל אמנותי
סקירה כללית
תפקיד המנהל האמנותי של להקת מחול או מופע דומה לתפקיד המנהל המוזיקלי של תזמורת. הוא האחראי העיקרי על תכנון העונה של הלהקה. תחומי האחריות של המנהל האמנותי יכולים לכלול פעולות כגון בחירת המחזות שיעלו בעונה, שכירת אנשי יצירה/הפקה (כגון במאים) ומשימות אחרות של ניהול התיאטרון. המנהלים האמנותיים עשויים גם לביים הפקות עבור הארגון. מנהלים אמנותיים עובדים בשיתוף פעולה הדוק עם המנהל הכללי של התיאטרון. הם תורמים להערכה אמנותית של הפרויקטים וההפקות שייכללו במוצרי קידום המכירות, המימון והעיתונות. המנהל האמנותי משמש גם כיועץ ותומך, במידת הצורך, לבמאים שפועלים להעלות הפקות התיאטרון תוך תשומת לב לצד אמנותי. המנהל האמנותי בדרך כלל מוכן לקחת על עצמו את ההפקה אם הבמאי לא יוכל למלא את התחייבויותיו. מנהלים אמנותיים נחשבים לעיתים קרובות כנציגים האמנותיים של להקות תיאטרון ולעיתים קרובות הם הדוברים של התיאטרון שלהם לעיתונות. בארצות הברית, למנהלים אמנותיים יש בדרך כלל גם אחריות לגיוס הכספים וההתרמות.
מנהלים אמנותיים נכללים בתפקידי: מנצחים, כוריאוגרפים, במובן הרחב יותר גם במאים, דרמטורגים או אוצרים; האחריות משתנה בהתאם לתחום המגזר:
בחלק מחברות האנסמבל המנהל האמנותי אחראי על גיוס האמנים, שישמשו כמאגר כישרונות להפקות של הארגון. האנסמבל עשוי לכלול שחקנים ואמנים מדיסציפלינות שונות. על המנהל האמנותי לתפקד כמנהיג של האנסמבל.
בלהקות בלט המנהל האמנותי הוא ראש להקת הבלט. למנהלים האמנותיים יש את האחריות הכוללת להכשרת הרקדנים, כמו גם בבחירת והעלאת הפקות. הם כמעט תמיד רקדנים בדימוס. לעיתים קרובות הם גם הכוריאוגרפיים של חלק מהפקות של הארגון.
בחלק מהארגונים, המנהל האמנותי עשוי גם להיות מנהל התפעול השוטף של הארגון, אך בחברות רבות (במיוחד הגדולות יותר), המנהל האמנותי פטור פעמים רבות מתפקידי ניהול שגרתיים, מה שמאפשר לו להתרכז באמנות. באותם מקרים, ההחלטות בנושאי אדמיניסטרציה, נושאים עסקיים, כספים, גיוס כספים, קשרי דירקטוריון, קשרי תורמים, פרסום ושיווק, האחריות בנושאים אלה עוברת לאחריות המנהל הכללי, סמנכ"ל התפעול, המנכ"ל וכדומה.
שטרסבורג (כדורגל)
ראסינג שטרסבורג (בצרפתית: Racing Club de Strasbourg) או בקיצור שטרסבורג, היא קבוצת כדורגל צרפתית מהעיר שטרסבורג שבחבל גראנד אסט (לשעבר בחבל אלזס) המשחקת בליגת העל הצרפתית. המועדון הוקם בשנת 1906.
סגל הקבוצה
(קפטן)
טוקסודונים
טוקסודונים (שם מדעי: Toxodonta) היא תת-סדרה של יונקים קדומים מסדרת הנוטונגולאטויים, שחיו במישורי אמריקה הדרומית בין הפלאוקן עד ההולוקן. קבוצה זו כוללת את הגדולים שבפרסתנים הדרום-אמריקאים - המרידיונגולטיים, ובראשם הטוקסודון (שעל שמו נקראת הקבוצה) והמיקסוטוקסודון ששקלו מעל 3.8 טונות.
יונקים אלה היו אוכלי עשב גדולים, אך בעלי ניבים גדולים ששימשו ללחימה. הם התפתחו מסוגים קדומים יותר כמו הנוטוסטילוס שהיו בעלי גוף קטן ומערכת שיניים שלמה שאולי רמזה על היותם אוכלי כל. הם התפתחו בהדרגה לאוכלי עשב מגודלים דמויי-קרנף או היפופוטם, וייתכן שחיו בעדרים.
חלק מהמינים מתת-סדרה זו היגרו לאמריקה הצפונית או שנאלצו לעמוד בפלישת טורפים מצפון כמו הסמילודון. האחרונים שבהם שרדו עד לפני 11,000 שנה ואולי נכחדו מציד אנושי.
אוזרק (סדרת טלוויזיה)
אוזרק (באנגלית: Ozark) היא סדרת טלוויזיה אמריקאית מוזרמת מסוגות הדרמה המשכית ופשע שעלתה לשידור בנטפליקס ב-21 ביולי 2017 והגיעה לסיומה ב-29 באפריל 2022. הסדרה, בכיכובם של ג'ייסון בייטמן ולורה ליני, נוצרה על ידי ביל דובוק ומארק ויליאמס. עלילתה, שמתרחשת ברובה בקרבת הממוקם במדינת מיזורי שבארצות הברית, מתמקדת בעיקר במשפחת בירד שנאלצת לשרת ארגון פשע.
הסדרה הייתה מועמדת לעשרות פרסים, שבחלקם זכתה, לרבות פרס אמי לג'ייסון בייטמן בקטגוריית "בימוי מצטיין לסדרת דרמה" ופרס אמי לג'וליה גארנר בקטגוריית "שחקנית המשנה המצטיינת בסדרת דרמה״ בשנת 2019.
תקציר העלילה
מרטי בירד, יועץ פיננסי עצמאי, מלבין הון עבור קרטל הסמים המקסיקני של הפושע עומאר נבארו. לאחר שהשותף שלו, ברוס, מנסה להערים על הקרטל ולגנוב כסף לכיסו האישי, מרטי נאלץ לעבור עם משפחתו משיקגו אל אגמי האוזרק, שם הוא מקים חברת השקעות, רוכש בר ובית הלוויות ומלון ובונה קזינו על אונייה, במטרה לרצות את אנשי הקרטל ולהלבין את כספי הסמים שלהם. עם זאת, המעבר מעלה על שרטון את יחסיו עם רעייתו ונדי ובתו ובנו שרלוט וג'ונה, ומעלה אותו על מסלול התנגשות עם ארגוני פשע מאורגן מקומיים.
סמלי הפתיח
בסמוך לתחילת כל פרק מוצגים ארבעה סמלים המוקפים באות 'או' (במקור: O) שרומזים על התרחשויות מרכזיות שעתידות להתרחש בעלילה; כל אחד מהסמלים מאויר באופן שמייצג את אחת האותיות המרכיבות את שם הסדרה באנגלית - "OZARK"; למשל בפרק הראשון, בתוך האות 'O', מופיעים סמל של אדם כפות על ברכיו שמייצג את האות 'Z', סמל של מבנה שמייצג את האות 'A', סמל של אקדח שמייצג את האות 'R' וסמל של אדם נופל שמייצג את האות 'K'.
אהבה בתוכי
השיר נכנס הגיע למקום השני ברוב מצעדי הפזמונים בארץ, ביניהם במדיה פורסט, רדיו ירושלים, רשת ג', רדיו דרום ורדיו קול רגע.
רקע וכתיבה
השיר נכתב על ידי יוסי בן דוד, הולחן על ידי חריסטוס דנטיס, הלחן המקורי של השיר הוא של הזמרת פגי זינה והשיר נקרא 'Trexe' והופק על ידי יעקב למאי וטל שגב. השיר הוא מעין בלדה המשלבת בתוכה את סגנון הפופ, ומספרת בתוכה סיפור על אהבה שמייסרת את שרית חדד עצמה.
בנוסף לכך, זכה השיר בישראל להצלחה רבה כאשר קיבל את תואר ה"פלטינה" 50,000 עותקים, הורדות סלולריות.
וידאו קליפ
הוידאו קליפ המלא שצולם עבור השיר, פורסם לראשונה ביוטיוב ב-26 באוגוסט 2010. בקליפ ניתן לראות את שרת חדד, כשהיא על במה, וכמה מסכים אשר ניצבים מאחוריה מציגים להבות של אש, שמדמים את האהבה ה-"שורפת", עליה חדד מדברת.
נכון ל-11 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב למיליון צפיות.
Pussy Talk
Pussy Talk הוא סינגל שהוקלט על ידי צמד בנות היפ-הופ סיטי גירלז, ביחד עם הראפרית האמריקאית דוג'ה קאט, מתוך האלבום, City on Lock. השיר יצא לאור ב-6 ביולי 2020, על ידי חברות התקליטים קפיטול רקורדס, קוואליטי קונטרול מיוזיק ומוטאון, כסינגל השני מתוך אלבום.
השיר הגיע למקום ה-23 במצעד השירים מתחת להוט 100.
רקע וכתיבה
השיר נכתב על ידי קארשה בראונלי, ג'טביה ג'ונסון, דוג'ה קאט, ג'ושוע לואלן וטיירון רובינסון והופק על ידי ג'ושוע לואלן גם כן. השיר יצא בשנת 2020, במהלך מגפת הקורונה, תוך שצולם לו וידאו קליפ רשמי ומלא, שנועד לעזור בקידום שלו הן מבחינה מסחרית והן מבחינת מצעדים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.
וידאו קליפ
הווידאו קליפ הרשמי של השיר הועלה לערוץ היוטיוב של סיטי גירלז ב-6 ביולי 2020, ביום צאתו של השיר כסינגל. בתחילת הקליפ, ניתן לראות נעל עקב בצבע שחור, עם בטנה בצבע אדום, תוך שניתן לראות את שתי הבנות מסיטי גירלז רוקדות לצלילי השיר. בהמשך, ניתן לראות גם את דוג'ה קאט.
נכון למאי 2020, מונה הצפיות של הקליפ עומד על למעלה מ-7.4 מיליון צפיות.
אנה נאליק
אנה נאליק (באנגלית: Anna Christine Nalick; נולדה ב-30 במרץ 1984) היא זמרת וכותבת שירים אמריקאית.
ביוגרפיה
אנה נאליק נולדה וגדלה בטמפל סיטי, באזור לוס אנג'לס. כאשר היא הייתה בת 14 המשפחה עברה לגנדורה. משפחת אביה בעלת שורשים יהודים והם הגיעו לארצות הברית בתחילת המאה ה-20 מאזור קייב.
ללא כותרת (אל מלא רחמים)
"ללא כותרת" או "אל מלא רחמים" (1996-1995) הוא ציור מאת האמן הישראלי משה גרשוני.
אנה נאליק
ביוגרפיה
אנה נאליק גדלה למשפחה מוזיקאית. בשנת 2003 היא החליטה לא להמשיך בלימודים בקולג' וחתמה על חוזה עם קולומביה רקורדס. בשנת 2004 היא הוציאה את האלמום הראשון Wreck of the Day. "Breathe (2 AM)" שהיה הסינגל הראשון באלבום הגיע למקום ה-45 במצעד הפזמונים האמריקאי וכזה למעמד תקליט פלטינה כפול 3 בבילבורד הוט 100. בשנת 2007 היא זכתה בפרס של האגודה האמריקאית למלחינים, מחברים ומוציאים לאור. אלבום כולו נמכר ב-615 אלף העתקים וזכה במקום 20 בבילבורד 200.
ללא כותרת (אל מלא רחמים)
תיאור
הציור, המהווה חלק מסדרה של עבודות דומות, נוצר בין השנים 1995–1996 והוצג לראשונה בין התאריכים 31 במאי-28 ביוני 1996 בתצוגה שכללה שתי תערוכות יחיד - של גרשוני ושל רפי לביא - בגלריה גבעון בתל אביב-יפו. בציור מופיעים שני כתמים שחורים מעוגלים, כמעיין שתי עיניים, על רקע צהוב בהיר. מתחתיהן כתוב בעיפרון טקסט הלקוח מתפילת "אל מלא רחמים": "אֵל מָלֵא רַחֲמִים שׁוֹכֵן בַּמְּרוֹמִים, הַמְצֵא מְנוּחָה נְכוֹנָה".
אנה נאליק
ביוגרפיה
בשנת 2015 נאליק הוציאה סינגל In the Rough שהגיע למקום ה-15 במצעד 40 השירים למבוגרים.
בשנת 2011 אנה נאליק הוציאה את האלבום השני Broken Doll & Odds & Ends ובשנת 2017 את השלישי.
החל משנת 2019 אנה נאליק חתומה עם Chesky Records ואיתם היא הוציאה באותה שנה את הסינגל החדש The Blackest Crow.
ללא כותרת (אל מלא רחמים)
תיאור
העיסוק במוטיב העיניים, אופייני ליצירתו של גרשוני בשנות ה-90 של המאה ה-20. אלו הם עיניים חלולות, חסרות אישונים, המצוירות באקספרסיביות. שרה בריטברג-סמל קשרה את מוטיב העיניים הריקות אל עבודות המוקדמות מסדרת "הנייר נראה לבן מבחוץ אבל בפנים הוא שחור" (1970). וגם טקסטים של המשורר אברהם בן יצחק ואל הגותו של עמנואל לוינס, העוסק בעיצוב ההוויה דרך פניו של האחר הנגלה אל הסובייקט
בראיון משנת 2008 תיאר גרשוני את הרקע לדימוי:
למרות שצויר לפניו, התגובות לעבודה הושפעו מאוד מרצח יצחק רבין, שאירע כחצי שנה לפני כן. רבים זיהו את סדרת העבודות כעוסקת לא רק בהתמודדות עם המוות, כי אם גם בשבר של מות המנהיג. בשנת 2003 תיאר אורי דסאו תחושות אלו:
יאיר נתנס
יאיר נתנס (נולד ב-1978) הוא קצין בצה"ל בדרגת תת אלוף, בתפקידו האחרון שימש ראש מחלקת תכנון באגף התכנון.
ביוגרפיה
התגייס לצה"ל ושובץ בחיל התותחנים. לאחר קורס קצינים כיהן כמפקד בחטיבת האש 282. לאחר תפקיד מפקד סוללה עבר הסבה למערך הכטמ"ם "זיק" ביחידה 5252. לאחר מכן שירת כראש מטה מרכז האש באוגדת עזה. בהמשך שימש כמפקד יחידת מורן בין השנים 2013–2015. לאחר מכן מונה לסגן מפקד עוצבת עמוד האש. ביולי 2017 הועלה לדרגת אל"ם ומונה למפקד עוצבת כידון וכיהן בתפקיד עד אפריל 2019. ב-28 במאי 2019 מונה למפקד חטיבת האש 282. בשנת 2021 מונה לראש מחלקת תכנון באג"ת. ב-11 ביולי 2022 פורסם כי ימונה לקצין התותחנים הראשי.
נתנס אב לשלושה.
4 במרץ
4 במרץ הוא היום ה־63 בשנה (64 בשנה מעוברת), בשבוע ה-10 בלוח הגרגוריאני. עד לסיום השנה, נשארו עוד 302 ימים.
הווארד וולוויץ
הווארד ג'ואל וולוויץ הוא דמות בדיונית בסדרת הטלוויזיה של ה-CBS המפץ הגדול. הדמות גולמה על ידי השחקן סיימון הלברג.
הווארד הוא אחת הדמויות הגבריות הראשיות בסדרה והחבר הכי טוב של ראג'ש קוטרפאלי. הווארד מהנדס (בהמשך גם אסטרונאוט) יהודי, מאפיין בולט בדמותו הוא שאין לו תואר דוקטור דבר הגורם להקנטות מצד שלדון. לאורך רוב הסדרה הוא מתגורר יחד עם אמו.
הדמות מבוססת על מתכנת מחשבים שביל פארדי, אחד מיוצרי הסדרה, מכיר אישית.
ביוגרפיה
הווארד הוא בעל תואר שני בהנדסת אווירונאוטיקה מהמכון הטכנולוגי של מסצ'וסטס. הוא בונה רכיבים לחלל עבור נאס"א במחלקה להנדסה במכון הטכנולוגי של קליפורניה. חלק ניכר מזמנו הוא מבלה עם חבריו הטובים ביותר, לאונרד הופסטטר (ג'וני גאלקי), שלדון קופר (ג'ים פרסונס) וראג'ש קוטרפאלי (קונאל נייאר) בדירת לאונרד ושלדון (לעיתים קרובות מצטרפת אליהם גם פני). הווארד נולד בשנת 1981 כמפורט בפרק "The Pancake Batter Anomaly" בעונה הראשונה.
להווארד תסרוקת בצורת קערה הפוכה. הוא נוהג להתלבש בסגנון צעקני בסגנון הלבוש של שנות ה-60: חולצת V או חולצת טי ועליהן דיקי או צוארון גולף. תמיד לובש ג'ינסים צמודים. הוא אף אוהב אבזמי חגורה בצורות מיוחדות: הלוגו של באטמן, תקליט, מתקשר קלינגונית ואבזם עם גיבור העל פלאש.
אישיות
כחבריו, הווארד הוא מעריץ גדול של חוברות קומיקס וגיבורי על. כלי התחבורה המועדף עליו הוא קטנוע הוספה שלו.
הווארד איבד את בתוליו עם דודנית שלו מדרגה שנייה ג'יני ולפני ששכב איתה הוא הסתכל על הרינג כבוש עקב כך כל פעם שהוא רואה הרינג כבוש הוא נהיה בעל חשק מיני.
מלבד אנגלית, הווארד שולט בצרפתית, מנדרינית, רוסית, ערבית, פרסית, שפת הסימנים ובשפה המתוכננת קלינגונית ממסע בין כוכבים. חוץ מהשפות שדובר באופן שוטף נראה שהוא מכיר גם מילים מספר ביידיש ועברית. בפרק "The Precious Fragmentation", גם הוכיח שהוא מכיר כמה מילים בסינדארין, אחד משני הניבים הבדיוניים של השפה האלפית שהמציא ג'.ר.ר. טולקין עבור סדרת ספרי שר הטבעות. בפרק "The Wiggly Finger Catalyst" נודע שהוא שולט בשפת הסימנים האמריקנית.
הווארד רואה עצמו כגבר שהוא מתת האל לנשים ומספק אוסף משפטי פתיחה שערורייתיים בכל פעם שיש אשה מושכת לידו. הווארד מתאר את עצמו כרומנטיקן, אם כי בדרך כלל המחוות שלו מצטיירות כמיניות, ובמלותיה של פני, מגעילות. עם זאת, עוינותה של פני כלפיו התרככה מעט מאז שזה החל לצאת עם חברתה לעבודה, ברנדט, עימה הוא התחתן בסוף העונה החמישית.
הווארד אלרגי לבוטנים, המהווים סכנת חיים עבורו. הוא הזכיר גם שסובל מהפרעת קצב בלבו, כמו לכל משפחתו, הווארד גאה בעובדה שיש לו רק 3% שומן בגוף. ראג' מציין שזה גורם לו להיראות ככנף עוף אנושית.
הווארד הוא אמנם יהודי אך אינו אדוק באמונתו ואינו שומר כשרות. הוא אוכל חזיר, למשל, וכאשר מחיר בשר חזיר עלה במסעדה הסינית החביבה על הקבוצה, העיר ש"זה מתחיל להיות קשה יותר ויותר להיות יהודי רע". בהזדמנות אחרת, כאשר הווארד ניסה לצאת לדייט עם אחות שלדון, מיסי, הוא אמר שיהרוג את רבו בצלעות חזיר אם דתו תהיה מכשול לעניין. אחת הסיבות שהוא שמח להמשיך את ההיכרות עם ברנדט (שהיא קתולית) הייתה שזו הזדמנות מעולה להכעיס את אמו. למרות זאת, הווארד הוכיח כמה פעמים את אמונתו. כשהוא וראג' התחזו לגותים כדי להתחיל עם בחורות, הוא לבש שרװלי קעקועים מזויפים וסירב לעשות אמתיים, על-מנת שיוכל להיקבר בבית קברות יהודי כשיגיע זמנו (אם כי סוף דבר הוא ניסה לעשות אחד אך פחד יותר מדי מהמחט). הוא ציין בפרק "The Bath Item Gift Hypothesis" שהוא חוגג חנוכה. הוא גם כנראה לומד בימים הנוראים, מכיוון ששלדון פעם ציין בביקורתיות שהוא לא היה זמין לשחק Halo בזמנים אלו. בימים הנוראים הוא נוהג לשמור על כשרות, בפרק אחר כאשר נבחר לשמש כחבר צוות אסטרונאוטי הודיע שישלח את הכתבה לכל בית הכנסת וכשפחד בזמן הנחיתה בחזרתו מהחלל, אמר את ברכת המוציא (כשנשאל על ידי האסטרונאוטים האחרים לדבריו, אמר כי זו תפילה יהודית הנאמרת לפני אכילת לחם, משום שאין תפילה לנפילה מהחלל וזו התפילה הראשונה שעלתה בראשו).
בפרק "The Herb Garden Germination", הוא התארס לברנדט לאחר שהסכימה להצעת נישואיו.
עבודה
בניגוד ללאונרד, שלדון וראג' אין להווארד דוקטורט (כי לא היה לו צורך בכך) ולעיתים קרובות חבריו לועגים לו על כך ובמיוחד שלדון, שכן הוא היחיד מבין חבריו הקרובים מלבד פני שהיא חסרת ההשכלה אקדמאית בלי תואר זה. הווארד מגן על עצמו ומציין שיש לו תואר שני מ-MIT. מכיוון שאינו בעל תואר דוקטור, ד"ר גייבלהאוזר מתייחס אליו כאל "מר", תוך התייחסות לחבריו כדוקטורים. שלדון לעיתים קרובות אומר שהוא הכי פחות חכם בין ארבע הדמויות "החנוניות". לדוגמה, בפרק "The Bus Pants Utilization", הם מפתחים אפליקציה לאייפון ושלדון מתייחס אליהם כמו "שלושה גאונים וחברם הווארד".
הווארד נראה בדרך כלל כשהוא עובד על ציוד שישמש במשימות נאס"א בתחנת החלל הבינלאומית.
בפרק הראשון, הזכיר הווארד שהוא עובד על העיצוב של לוויין שיצלם ברזולוציה גבוהה תמונות מסלולי הירח של צדק.
בזמן עבודתו על פרויקט רכב מאדים, הוא הזמין את הדייט שלו, ד"ר סטפני ברנט, לנהוג ברכב במתקן הסודי. הרכב נתקע בתעלה במאדים והווארד בילה את שארית הלילה עם שלדון וראג' בניסיון לתקן את הנזק. כאשר כשלו בכך, הווארד החליט למחוק את הכוננים הקשיחים של המתקן כדי לחפות על התערבותו, רק כדי לגלות מאוחר יותר שהרכב גילה סימנים ברורים, בפעם הראשונה אי פעם, לחיים על מאדים. כאשר הווארד היה מועמד להיות בצוות של משרד ההגנה על לוויין מעקב מצויד בלייזר, הווארד לא קיבל סיווג ביטחוני אחרי ששלדון גילה בטעות את מקרה רכב המאדים לסוכנת ה-FBI בחקירה.
בהזדמנות אחרת, הווארד עבד על מערכת לסילוק פסולת אנושית מוצקה באפס כבידה, לתחנת החלל הבינלאומית. מאוחר יותר הבין שבציוד הייתה חולשה מבנית ושוב ביקש את עזרת חבריו לתקנה. הפתרונות השונים שהציעו נכשלו ונתרחשה תקלה בתחנת החלל (ראג' התייחס לכך כאל "מערכת ההפצה של פסולת אדם").
כיון שהווארד הוא המהנדס היחיד בין חבריו הפיזיקאים, הוא אשר מבצע את תפקיד מנהיג עבודת היד על פרויקטים קטנים. הוא היה הכוח העיקרי מאחורי "מונטי", רובוט רוצח שתוכנן להיכנס לתחרות לחימת רובוטים. הרובוט נהרס על ידי רובוטו של בארי קריפקי "Kripke Krippler", במשחק לא רשמי לפני תחילת התחרות.
בפרק הבכורה לעונה הרביעית, פיתח הווארד זרוע רובוטית עבור תחנת החלל הבינלאומית. כשהבין עד כמה הזרוע הרובוטית דומה לזרוע אנושית רגילה, הוא השתמש בה לאוננות, וכתוצאה מכך הזרוע נתקעה על פינו. הוא קרא ללאונרד וראג' אך הם לא היו מוכנים להניח את ידיהם על איבר מינו כדי לעזור לשחררו מאחיזת הזרוע. הווארד פחד להשתמש בשליטת המחשב על הזרוע כדי לשחררה מחשש שהיא תזהה בטעות החזקת מברג ותתחיל לסובבו. סופו של דבר, הם לקחו את הווארד לבית החולים, שם האחות הלכה נגד פחדיו וכיבתה את המחשב, והזרוע רפתה. מהפסקול בסוף הפרק משתמע שהווארד ניסה להשתמש שוב בזרוע לאונן, ושוב נתקע באותה צרה.
משפחה
הווארד חי במשך כמה עונות עם אמו, המתעלמת מהישגיו כמבוגר בדרך-כלל ומתייחסת אליו כילד. דמותה היא הסטיגמה לאם יהודייה.
גברת װלוויץ (מדובבת: קרול אן סוזי) לא נראתה מעולם על המסך, אך קולה נשמע כאשר הוא בביתו או כשמשוחח עמה בטלפון. היא מתקשרת עם הווארד רק בצעקות. טבעה החטטן הגורם למטח שאלות להווארד הופך את חייו בבית למתוחים, דבר הגורם לו לקרוא לה "גברת זקנה מטורפת". בפרק "The Cohabitation Formulation", לעומת זאת, כאשר הווארד עובר לגור עם ברנדט לזמן קצר, נראה שהוא אוהב להיות בחום "אימהי" במידה מסוימת. בפרק "The Apology Insufficiency", שלדון מציין כי להווארד ישנו כנראה "תסביך אדיפוס לא פתור".
בפרק "The Precious Fragmentation", הווארד מגלה לפני שאביו עזב את משפחתו כאשר היה בן 11. באותו הזמן, אמו קנתה לו בובת אלף כדי לעזור לו לנסות להתגבר על כך. כאשר הווארד מוצא בובה דומה במכירה במוסך, הוא מתחיל לדבר אליה כמו היה בן 11 שוב, ומבקש ממנה למצוא את אביו ולהשיבו הביתה. גילוי זה גורם לכך שפני (שבדרך-כלל נמנעת מהווארד עקב התנהגותו המגעילה אותה) נהײת נחמדה יותר כלפיו. טראומת נטישתו של אביו וחוסר דמות אב במהלך גיל ההתבגרות עשוי להיות המקור להרבה מהתנהגותו של הווארד.
לאחר שהווארד וברנדט מתארסים, הווארד רצה שברנדט תישן אצלו לסוף שבוע כיוון שברנדט לא כל כך אהבה את אימו של הווארד, אך למרות העליות והמורדות ביחסיהן, ברנדט מתגלה כמוצאת חן בעיניה של אימו של הווארד.
בפרק  "The Countdown Reflection", פרק הסיום של העונה ה-5, מתקיימת חתונתם המצומצמת של הווארד וברנדט, רגע לפני יציאתו של הווארד לחלל.
במהלך העונה ה-6 הווארד עוזב את בית אימו ועובר להתגורר בדירה חדשה יחד עם אשתו הטרייה, מה שגרם לשברון לב אצל אמו, המתקשה לחיות לבדה. בסוף עונה 7, סטיוארט עובר לגור עימה מאחר שהשניים הסתדרו מצוין ביחד, במיוחד כשהוא קורא לה בשמה הפרטי דבי (פרט המתגלה בפרק האחרון).
במהלך עונה 8, אמו נפטרה במהלך ביקורה בביתה של דודתו גלדיס בפלורידה כשמתברר שלא התעוררה משנתה (ההחלטה להמית את דמותה של אמו הייתה בעקבות מותה של קרול אן סוזי שדיבבה אותה). מספר פרקים לאחר מכן, הווארד מגלה שיש לו אח חורג בשם ג׳וש.
מערכות יחסים
הווארד מתואר באופן עקבי כבעל אובססיה למין.
האוורד עדכן את הנוסחה למפגע עם חייזרים כדי לחשב בצורה מתמטית את הסבירות שאישה תקיים איתו יחסי מין על ידי שימוש בנוסחת דרייק. אל המשוואה הוא הוסיף את "מקדם וולוויץ" המוגדר כ- "מידת ההזדקקות כפול מידת השמלה בריבוע". הוא הצהיר, "אני מהנדס חרמן ...אני אף פעם לא מתלוצץ על מתמטיקה או מין".
הטכניקות של הווארד כדי להתחיל עם נשים הן מגוונות וכולל קסמים, קסמי קלפים, פיתומות וטכניקות של "פיק-אפ".
יחד עם לאונרד וראג', הווארד גם ניסה להזמין לדייט ללא הצלחה את מיסי, אחותו התאומה של שלדון.
קייטי סאקהוף הופיעה בתור עצמה בפרק "The Vengeance Formulation" שם היא הייתה פנטזיה של הווארד. היא הופיעה שוב בעונה הרביעית, בתפקיד זהה לצד ג'ורג' טאקיי.
מאז תחילת הסדרה, הווארד גילה עניין בפני, אבל העניין הוא בעיקר מיני והיא תמיד השיבה את פניו ריקם. לאחר משפט פתיחה נוסף של הווארד, פני לבסוף מתעמתת איתו על איך שהוא מתייחס לנשים. העימות השפיע מאוד על הווארד והוא שקע בדיכאון, לא הלך לעבודה ונישאר בבית. כאשר פני הלכה אליו כדי להתנצל, הווארד סיפר לה על מערכות היחסים הקודמות שלו ופני הראתה אהדה כלפיו, אחרי מילות הניחומים שלה, הווארד ניסה לנשק אותה, אבל היא כעסה עליו ושברה לו את האף. אחרי שהמקרה נפתר, פני האמינה שהם באו לידי "הבנה", אבל הווארד חשב שהוא רק ב"חצי הדרך לסקס רחמים" איתה.
הווארד היה במערכת יחסים של "חברים עם הטבות" עם לזלי וינקל, דבר שהביא לו כמה יתרונות מלבד המין. עם זאת, הוא עדיין היה מדוכא כאשר לזלי זרקה אותו כעבור זמן מסוים. כדי לעודד אותו, לאונרד וראג' לקחו אותו ללאס וגאס ושכרו יצאנית עבורו.
כאשר החבר'ה נסעו ברכבת לכנס בסן פרנסיסקו, היה להווארד הזדמנות לדבר עם סאמר גלו (המגלמת את עצמה). הניסיונות המגושמים שלו להרשים אותה נכשלו, למרות היותו בסביבה סגורה איתה במשך שעות מרובות.
במהלך טיול קמפינג עם לאונרד וראג', שבו הם נעשו מסטולים לגמרי על ידי אכילת עוגיות עם סמים (ככל הנראה מריחואנה), גילה הווארד שהוא איבד את בתוליו לג'יני בת דודה שלו מקרבה שנייה לאחר ההלוויה של דודו, דבר שגרם להם לצחוק עליו ללא הרף.
חרף העובדה שלהווארד יש ללא ספק אובססיה עם נשים, הוא מואשם בכך שהוא נמצא במערכת יחסים הומוסקסואלית עם ראג'. בסדרה, דבר זה צוין על ידי ד"ר בוורלי הופסטטר, אמא של לאונרד אשר לדבריה, הם נמצאים "בתחליף נישואים הומוסקסואליים". למרות הכחשותיהם, לראג' והווארד היו קטעים משעשעים שבו ראג' תופס את התפקיד "הנשי" הקלישאתי בוויכוחים רבים עם הווארד ומאשים אותו שוב ושוב בבריחה ממנו לכל אדם קצת יותר טוב ממנו. עם זאת, מערכת היחסים של ראג' והווארד היא ברובה קרובה. ראג' לעיתים קרובות לוחש הערות להווארד כאשר פני נמצאת בחדר, דבר שמאפשר לתקשר, בהתחשב בחוסר היכולת הכרוני שלו לדבר עם נשים או ליד נשים.
בעונות האחרונות, הוא נמצא במערכת יחסים רומנטית עם ברנדט רוסטנקובסקי (מליסה ראוש), בוגרת בית-הספר למחקרי מיקרוביולוגיה. ברנדט הוצגה על ידי פני להווארד מכיוון שברנדט עבדה עם פני כמלצרית. תחילה היא והווארד לא הסתדרו, ונראה שלא היה להם דבר במשותף. עם זאת, כאשר השניים גילו שלשניהם יש אמהות שתלטניות הם מיד הרגישו חיבור. הם שמחו במיוחד על כך שכאשר ייוודע הקשר ביניהם הוא יכעיס גם את אמו היהודיה של הווארד וגם את אמה הקתולית של ברנדט. הם גם ציינו ששניהם איבדו את בתוליהם ברכב טויוטה. לאחר מכן, הווארד הבין שברנדט מייצגת הזדמנות אמיתית לפתח מערכת יחסים שתשרוד ולכן, באופן אימפולסיבי, הוא הציע לה נישואים. כיוון שברנדט דחתה את ההצעה שלו, הם נשארו ביחד עוד קצת זמן אבל אחר כך הם נפרדו. לעיתים קרובות יש בדיחה חוזרת בין לאונרד והווארד שלועגת לראג' על היותו בודד, ללא חברה. בפרק "The Plimpton Stimulation", הווארד ציין בקצרה שהוא וברנדט נפרדו כמה שבועות קודם לכן, אך לא הזכיר את זה אז מפני שהוא "מחכה לזמן הנכון". מאוחר יותר התגלה שהקשר נגמר כי ברנדט תפסה את הווארד באמצע סייבר סקס עם "הטרולית גלסינדה" ב-וורלד אוף וורקראפט (מאוחר יותר התברר שהטרולית שוחקה על ידי עמית של החבורה מהאוניברסיטה). עד סוף הפרק, השניים דנו בבעיות שלהם ושיקמו את מערכת היחסים שלהם. בפרק "The Herb Garden Germination", הווארד הציע נישואים לברנדט מול החברים שלו והיא הסכימה, למורת רוחו של ראג' שפיתח בסתר רגשות לברנדט. עם זאת, במהלך אירוסיו, לברנדט הוענק תואר הדוקטורט שלה והיא קיבלה עבודה בחברת התרופות שהבטיחה. לה סכום נכבד של שכר. הווארד אמנם טען שהוא תומך בקריירה החדשה שלה, אך חבריו של הווארד לעגו לו על כך שאין לו דוקטורט וארוסתו מרוויחה יותר ממנו. המצב הגיע לנקודת השבירה שלו כאשר לברנדט ולהווארד היה ויכוח לאחר שהיא קנתה לו רולקס, מתנה שהוא פירש כסימן לכך שהיא תהיה המפרנסת העיקרית. הקרע ביחסים רק החמיר כאשר הווארד שמע שראג', בנוסף לכך שהוא ישן עם פני, כותב שירי אהבה לברנדט, דבר שגרם להווארד לחוסר אמון בברנדט ולחשש מכך שהיא עלולה לבגוד בו עם ראג'.
בעונה הרביעית הציג הווארד "נטיות הומוסקסואליות מוסתרות" כשג'ורג' טאקיי הופיע בתור עצמו בשיחה דמיונית עם ברנדט וקייטי סאקהוף על מצב היחסים שלו עם ברנדט. היו רמזים לכך בפרקים לפני שאולי יש לו תחושה כזו כלפי ראג', כפי שצוין גם על ידי אמא של לאונרד.
כריס האמפריז
כריס ניית'ן האמפריז (באנגלית: Kris Nathan Humphries; נולד ב-6 בפברואר 1985) הוא כדורסלן עבר אמריקאי, אשר שיחק בליגת ה-NBA בין השנים 2004–2017. ממוצעיו לאורך הקריירה הם 6.7 נקודות ו-5.4 ריבאונדים למשחק.
נעורים וקריירת מכללות
האמפריז נולד במיניאפוליס, מינסוטה, והצטיין בילדותו דווקא בשחייה תחרותית. ב-1995 קבע את שיא ארצות הברית במשחה 50 מטר חופשי עד גיל 10, שיא שהחזיק במשך 13 שנים. באותה שנה דורג האמפריז כשחיין המוביל לגילו בארצות הברית, לפני מי שנחשב כשחיין הטוב ביותר אי פעם - מייקל פלפס - שדורג במקום השני.
כשחקן כדורסל, הוביל בשנת 2002 את קבוצת "תיכון הופקינס" שבמינטונקה לאליפות התיכונים של מינסוטה, לראשונה מזה 49 שנים. בשנתו האחרונה בתיכון, 2003, נבחר להשתתף במשחק מקדונלד'ס אול-אמריקן וכן זכה בתואר "שחקן התיכונים המצטיין במינסוטה" (Minnesota Mr. Basketball), לאחר שהעמיד ממוצעים של 25.7 נקודות, 11.4 ריבאונדים ו-5.0 אסיסטים למשחק.
בסיום לימודיו התיכוניים עבר לאוניברסיטת מינסוטה, ובסיום עונתו הראשונה והיחידה בקבוצה נבחר ל השנה במחוז ה-Big Ten וכן לחמישיית העונה של המחוז. את העונה סיים האמפריז עם ממוצעים של 21.7 נקודות ו-10.1 ריבאונדים למשחק, ובכך היה לפרשמן הראשון שמוביל את מחוז ה-Big Ten בשתי הקטגוריות. כמו כן קבע את שיא המכללה לסך הנקודות בעונה לפרשמן (629 נקודות) ושיא המכללה לנקודות במשחק, כשקלע 36 במשחק מול אוניברסיטת אינדיאנה.
יוטה ג'אז
האמפריז נבחר על ידי יוטה ג'אז בבחירה ה-14 של דראפט ה-NBA 2004. בשתי עונותיו ביוטה שימש כמחליף שולי תחת המאמן ג'רי סלואן, והעמיד ממוצעים של 3.6 נקודות ו-2.7 ריבאונדים ב-11.6 דקות למשחק.
טורונטו ראפטורס
בסוף עונת נשלח בטרייד לטורונטו ראפטורס, יחד עם רוברט ואלי, בתמורה לרפאל ארוג'ו. בתקופתו בטורונטו המשיך האמפריז לעלות מהספסל, הפעם כמחליפו של כריס בוש, ושיפר מעט את ממוצעיו ל-4.6 נקודות ו-3.2 ריבאונדים בממוצע למשחק.
ניו ג'רזי/ברוקלין נטס
האמפריז שותף ב-25 משחקים בלבד במדי המאבריקס לפני שנשלח בטרייד לניו ג'רזי נטס, יחד עם שון ויליאמס, בתמורה לאדוארדו נאהרה. עונת הייתה עונת הפריצה בקריירה של האמפריז, כשפתח תחת המאמן אייברי ג'ונסון ב-44 ממשחקי קבוצתו, והעמיד לאורך העונה ממוצע של דאבל דאבל - 10.0 נקודות ו-10.4 ריבאונדים למשחק. ב-23 במרץ 2011 הוריד שיא קריירה של 23 ריבאונדים בניצחון קבוצתו על קליבלנד קאבלירס. ב-12 במרץ 2012 קלע שיא קריירה של 31 נקודות בהפסד קבוצתו למילווקי באקס. לאחר עונה מוצלחת נוספת,, בה רשם ממוצעי שיא של 13.8 נקודות ו-11.0 ריבאונדים למשחק, חתם האמפריז על הארכת חוזה בנטס לשנתיים נוספות עבור 24 מיליון דולר.
בוסטון סלטיקס
בסוף עונת נשלח לבוסטון סלטיקס כחלק מטרייד שכלל 8 שחקנים בסך הכול, ביניהם ג'רלד וולאס שעבר עם האמפריז לבוסטון, ופול פירס, קווין גארנט וג'ייסון טרי שעברו לברוקלין.
וושינגטון ויזארדס
לקראת עונת, ב-19 ביולי 2014, חתם האמפריז על חוזה בוושינגטון ויזארדס והועבר אליה במסגרת עסקת "חתום ושלח" (Sign-and-Trade) עם הסלטיקס בתמורה לבחירת דראפט עתידית. לאחר שב-11 עונותיו הראשונות ב-NBA קלע בסך הכול שתי שלשות (מתוך 26 ניסיונות), החל האמפריז לזרוק באופן קבוע מטווח זה בעונת, וכבר בתשעת משחקיו הראשונים קלע 14 שלשות (מתוך 30 זריקות), כולל משחק של 5 שלשות מול אורלנדו מג'יק.
פיניקס סאנס
אחרי עונה וחצי בוושינגטון, ב-19 בפברואר 2016, נשלח בטרייד לפיניקס סאנס, יחד עם דואן בלייר ובחירת דראפט עתידית, בתמורה למרקיף מוריס. לאחר 4 משחקים במדי הסאנס שוחרר האמפריז מהקבוצה.
אטלנטה הוקס
ב-1 במרץ 2016, יומיים לאחר ששוחרר מפיניקס, חתם האמפריז באטלנטה הוקס על חוזה עד סיום עונת 2015/2016. בסיום אותה עונה חתם על חוזה נוסף באטלנטה לעונה אחת עבור 4 מיליון דולר.
במרץ 2019 הודיע באופן רשמי על פרישתו ממשחק.
חיים אישיים
ב-20 באוגוסט 2011 נישא לדוגמנית קים קרדשיאן. כעבור 72 ימי נישואים, ב-31 באוקטובר, הגישה קרדשיאן בקשה לגירושים, אשר נכנסו לתוקפם רק ב-3 ביוני 2013 לאחר מאבק משפטי ממושך.
גדי קרול
גדי קרול (נולד בשנת 1943 ) הוא קצין חיל הים בדרגת סגן-אלוף, לוחם בשייטת 13, שהגיע בה לתפקיד סגן המפקד של שייטת 13. זכה בעיטור המופת על פעולתו ב ועיטור העוז על הפגיעה בסטי"ל מצרי בע'רדקה במבצעי מגבית.
משפחה וילדות
גדי קרול נולד וגדל בקיבוץ כפר גלעדי. משפחתו הייתה ממקימי הקיבוץ והוא נכדם של אליעזר קרול וחיה קרול, שהיו חברי ארגון "השומר". אחות של אליעזר הייתה חברת השומר עטרה שטורמן, ואחות של חיה קרול הייתה דבורה דרכלר שנהרגה במאורעות תל חי.
אחיעם קרול, אביו של גדי, היה יליד חדרה, התגורר בתל עדשים ובשנת 1920 עבר עם הוריו ואחיו לכפר גלעדי. בשנת 1935 התחתן עם לובה מבית לוין, שעלתה מלטביה בשנת 1934 והייתה בת דודה של איסר הראל. האב אחיעם היה מעורב בעשייה הביטחונית בגליל, היה מפקד אזור, מפקד בנוטרות, וכל זאת במקביל או בנוסף לעבודתו בחקלאות והשתתפותו בפרויקט ייבוש החולה. בשנותיו האחרונות עסק רבות בנושא הנצחת אגודת השומר, והיה מנהל מוזיאון "השומר" בכפר גלעדי.
בקיבוץ למד גדי בבתי הספר בכפר גלעדי ובכפר בלום. בתקופת מלחמת העצמאות פונה עם ילדי הקיבוץ לחיפה.
שירות בשייטת 13
קרול התגייס לצה"ל בשנת 1961 והתנדב לשייטת 13. בשנת 1965 הוא השתחרר מהשירות וחזר לקיבוץ.
במלחמת ששת הימים
במלחמת ששת הימים גויס למילואים ונשלח כצולל לפעולה נגד הנמל הסורי במינת אל ביידה. הכוח יצא בשלוש סירות גומי מהירות התנועה הייתה איטית מהמתוכנן, והכוח הגיע לחוף במקביל להופעת טרפדות סוריות.
מפקד הכוח חנוך מנור הגיע למסקנה שלוח הזמנים לא מאפשר פעולה ואיסוף. הצעת יוסף דרור לחזור ולבצע בלילה הבא לא התקבלה והספינה חזרה עם לוחמים מתוסכלים. גדי קרול מעריך שהחלטתו של חנוך מנור הייתה מוצדקת לחלוטין.
לאחר מלחמת ששת הימים, יצא קרול לקורס קצינים, במטרה לעזור בשיקום השייטת.
במלחמת ההתשה
מבצע בולמוס 5 - ב-21 ביוני 1969 פשיטה על תחנת משמר מצרית בראס עדביה. קרול היה מפקד צוות מתוך הכוח, שהגיע בשחייה לחוף והשתלט על היעד.
הפשיטה על האי גרין- ב-20 ביולי 1969 פשטו חיילי שייטת 13 בפיקודו של דב בר ולוחמי סיירת מטכ"ל על האי גרין המבוצר במפרץ סואץ. קרול הצטיין בקרב כאשר פעל כנגד מספר עמדות אויב ביעד. לבדו השתלט בירי על עמדה אחת, הסתער עם קצין נוסף על עמדה שנייה, ולאחר מכן הצטרף ביוזמתו לחוליה אחרת של לוחמים והסתער על שתי עמדות נוספות. בסיום הפעולה אבטח קרול את נסיגת כוח הפשיטה מאחת הגזרות ותוך כך הרג עוד מספר חיילי אויב. בקרב שנמשך למעלה משעה נהרגו שישה חיילי צה"ל וכ-70–80 מצרים. מבצע אסקורט שנערך ב-7–8 בספטמבר 1969 לפגיעה בטרפדות מצריות כדי לאפשר את ההנחתה במבצע רביב. קרול מפקד כוח החילוץ. הכוח שפעל תקף בעזרת חזירים יעד במפרץ סואץ. בדרכו חזרה חלה תקלה באחד החזירים שגרמה להתפוצצות הכלי על ארבעת מפעיליו. בשלב זה הופעל כוח החילוץ באמצעות מסוק לצורך איתור מקום הימצאם של הלוחמים. אחרי מספר שעות חיפושים גילה קרול את אחד מאנשי הכוח שניצל ובסמוך אליו את שלושת הלוחמים שנהרגו. קרול ירד מהמסוק באמצעות כבל והעלה אותם אחד אחד למסוק, וכך הוחזר הכוח הפגוע לשטחנו. לדברי קרול, הייתה פעילותו זו החשובה והקשה ביותר בכל תקופת שירותו בשייטת 13.
שירות קבע - בשנת 1970 חתם קרול ל-4 שנות שירות קבע בשייטת 13. מתוכם שנה ראשונה ללימודיהשלמת בגרות בבית החייל בתל אביב.
במבצע אביב נעורים ב-9 באפריל 1973 השתתף קרול כמפקד הכוח ביעד "ורדה", שתקף בית מלאכה לייצור רקטות RPG ומוקשים ימיים בעבור הפת"ח.
במלחמת יום הכיפורים
מבצעי מגבית - מטרת הפשיטה הייתה חבלה בספינות טילים מצריות שנוכחותן במקום סיכנה את חופש הפעולה של צה"ל במפרץ. הפשיטה הייתה מסובכת ומסוכנת בשל המרחק הרב שהיה על כוח הפשיטה לעבור ואמצעי ההגנה על הנמל, שכללו גם טילי נ"מ שמנעו אפשרות של קבלת סיוע אווירי. ב-10 באוקטובר 1973 יצא קרול בכוח הפושטים בסירות גומי בפיקוד רס"ן אליהו מרק. לביצוע ניסיון פשיטה על כלי שיט במעגן ערדקה. הפשיטה לא צלחה עקב שמירה הדוקה של כלי שיט מצרי בפתח הנמל. והסירות חזרו לבסיסם. למחרת ב-11 באוקטובר 1973 פשט הכח שוב על הנמל המצרי ע'רדקה שבחוף מפרץ סואץ – מבצע מגבית 11.
מפקד זירת ים סוף, אל"ם זאב אלמוג, כותב שמפקד חיל הים, אלוף בנימין תלם, אישר את הפעולה נגד הנמל לאחר שסרן גד קרול קיבל על עצמו לבצע אותה.
קרול ורב-סמל דן עוזיאלי היוו זוג צוללים אחד מתוך שניים שיצאו למשימה. הזוג השני לא הצליח להגיע ליעד. השניים חדרו לנמל למרות זרמי מים שהפריעו להם ורימונים שהמצרים הטילו למים כדי להרתיע צוללים. בשלב מסוים הסיק קרול שהם עברו את מקום המטרה והחליט לחזור לכיוון הפיצוצים. עד שהגיעו בצלילה מתחת למטרתם סטי"ל קומאר אותה זיהו לפי 4 מדחפים . אך המוקשים מגנטיים שניסו להצמיד לגחונה לא נאחזו בה. הם הצליחו להצמיד את המוקשים למדחפיה, ובהתפוצצותם מאוחר יותר ניזוקה הספינה. קרול ועוזיאלי חזרו לסירת הגומי שממנה יצאו לפעולה במצב של אפיסת כוחות. לאחר ששהו במים שבע שעות.
לאחר מלחמת יום הכיפורים
בשנת 1982, השתתף קרול במבצע מושט להעלאת יהודי אתיופיה. דב בר, חברו הטוב, היה מפקד הכוח באחד מהמבצעים וקרול היה מפקד הכוח שירד לחוף. נתקלו בפטרול סודני שפתח באש קרול הרגיע שהמצב בשליטה.
עיטורים
על פעילותו בפשיטה על האי גרין קיבל קרול מהרמטכ"ל דוד אלעזר את עיטור המופת, באפריל 1973.
קרול עוטר בעיטור העוז ובן זוגו בצלילה דן עוזיאלי עוטר בעיטור המופת מהרמטכ"ל מרדכי גור, במאי 1975, על פעולתם המוצלחת בנמל ע'רדקה.
פעילות אזרחית
קרול השתחרר משירות קבע וחזר לקיבוץ כפר גלעדי בו עסק כמנהל ענף גידולי השדה. בשנת 1991 עבר לנהל את אגף הבטון במחצבות כפר גלעדי. בזה עסק עד שנת 2020 שפרש.
משפחה
קרול נישא לשרה ממשפחת לפל אותה פגש כאשר שירתה כחיילת בשייטת 13. המשפחה מתגוררת בכפר גלעדי.
לזוג נולדו שני ילדים. שניהם שירתו בשייטת 13. הבכורה דנה שירתה כפקידה והבן עמית שירת כקצין לוחם.
אחיו הבכור עוזי קרול שירת בצנחנים, ואחיו הצעיר עמוס קרול שירת גם הוא כלוחם בשייטת 13. אחותו מיכל שירתה כקצינה בנח"ל.
יהודה פלד
יהודה (יודק'ה) פלד (נולד ב-1940) הוא קצין צה"ל בדימוס בדרגת תת-אלוף, כיהן כמפקד חטיבת ביסלמ"ח, כמפקד עוצבת געש וכמפקד המכללה הבין-זרועית לפיקוד ולמטה.
שירות צבאי
עם גיוסו לצה"ל ב-1960, בחר פלד לשרת בחטיבת גולני. פלד עבר את הגיבוש ליחידות החטיבתיות והתקבל לסיירת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. בלילה שבין ה-16 וה-17 במרץ 1962 השתתף פלד, כמפקד מחלקה בסיירת, בפעולת נוקייב ונפצע באורח קשה. לאחר מכן השתחרר פלד מצה"ל ושב לקיבוצו. במלחמת ששת הימים לחם כאיש מילואים והיה מפקד סיירת חטיבה 2 שלחמה ברמת הגולן. ב-1970 שב לשירות קבע בצה"ל. בשנים 1972-1970 שימש כמפקד סיירת גולני, בין היתר בפשיטה על הכפר יאטר שבלבנון. לאחר מכן השתלם במכללה לפיקוד ומטה.
ב-4 באוקטובר 1973 מונה רס"ן פלד למפקד גדוד 51 של חטיבת גולני. יומיים לאחר מכן פרצה מלחמת יום הכיפורים. פלד לחם בראש גדודו בקרבות הבלימה ברמת הגולן. ב-8 באוקטובר 1973 הוביל כוח קטן מגדודו במעלה החרמון בניסיון הראשון לחבור עם מוצב החרמון, אך הניסיון כשל למרות שהכוח שעליו פיקד פלד הצליח לכבוש את גבעה 1614 ולהניס משם את גדוד קומנדו 183 הסורי. לאחר שהוביל את גדודו בהבקעה לשטח סוריה בימים 11–12 באוקטובר, הוביל פלד פשיטה של כוח מן הגדוד על מורדות החרמון לעבר הכפר הסורי עירנה, במטרה לפגוע בחיילים הסוריים ששהו בסביבתו ובכך לערער את ביטחונם על ידי הטמנת מוקשים ומטעני חבלה. הפשיטה ארכה זמן ארוך מהמתוכנן בשל תוואי העלייה הקשה והכוח לא הגיע ליעד לפני עלות החמה ולכן חזר ללא פגיעה בסורים. ב-21 באוקטובר הוביל פלד את לוחמי הגדוד במבצע קינוח לכיבוש החרמון, אף כי המודיעין שניתן לו בטרם הביצוע בנוגע להיערכות הכוח הסורי שהגן על ההר היה חסר וחלקי. הקרב לכיבוש ההר היה קרב לילה קשה ומורכב שהתנהל מטווחים קרובים, וגדודו של פלד ספג בו נפגעים רבים. פלד עצמו נפצע לפנות בוקר מפגיעת כדור בחזהו. לאחר שהחלים שב פלד לפקד על הגדוד במלחמת ההתשה במובלעת הסורית.
פלד הועלה לדרגת אל"ם ובשנים 1977-1976 שימש כמפקד חטיבת ביסלמ"ח והשתתף במבצע אנטבה. לאחר מכן השתלם בהסבה לשריון ובשנים 1980-1978 פיקד על חטיבת ברק. במבצע שלום הגליל שימש סגן מפקד אוגדה, ב-1982 קודם לדרגת תת-אלוף ומונה למפקד עוצבת אתגר, אוגדת שריון מילואים. ב-1984 מונה למפקד עוצבת געש. בשנים 1988-1986 שימש כמפקד המכללה הבין-זרועית לפיקוד ולמטה. בשנת 1992 השתחרר מצה"ל.
בוסניה והרצגובינה במשחקים האולימפיים לנוער
בוסניה והרצגובינה משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מבוסניה והרצגובינה שתי מדליות. בוסניה והרצגובינה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מבוסניה והרצגובינה במדליה במשחקי החורף.
משחקי הקיץ
המשלחת הראשונה של בוסניה והרצגובינה למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בארבעה ענפי ספורט. המשלחת זכתה במדליית ארד יחידה בענף הטניס בטורניר הנערים. ספורטאי המשלחת התחרו גם בענפים אתלטיקה, ג'ודו, שחייה אך לא הגיעה להישגים משמעותיים. המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפים. המשלחת זכתה במדליית כסף יחידה בענף הג'ודו בקטגוריית משקל עד 78 ק"ג נערות. המשלחת לא רשמה הישגים בענפים אתלטיקה, טאקוונדו ושחייה.
משחקי החורף
בוסניה והרצגובינה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק וכללה ארבעה ספורטאים שהתחרו בשלושה ענפי ספורט. המשלחת לא רשמה הישגים בענפים לוז', סקי אלפיני וסקי למרחקים. המשלחת לאולימפיאדת הנוער לילהאמר מנתה חמישה ספורטאים שהתחרו בשלושה ענפי ספורט. בדומה לאולימפיאדת הנוער אינסברוק, המשלחת לא רשמה הישגים משמעותיים בענפים סקי אלפיני וסקי למרחקים. כמו כן, ספורטאי המשלחת סיימו במקומות האחרונים בענף הביאתלון.
מדליות לפי משחקים
width="20px"|
1980 באסטרונאוטיקה
אירועים בולטים
במהלך השנה בוצעו 108 שיגורים, מהם 89 (82%) על ידי ברית המועצות.
שיגורי לוויינים
שיגורים שנכשלו מסומנים ב אדום. שיגורים מאוישים מסומנים ב ירוק.
עונת 1934/1935 בסרייה א'
עונת 1934/1935 בסרייה א' הייתה העונה ה-35 של התחרות שאורגנה על ידי התאחדות הכדורגל האיטלקית. המשחקים החלו ב-30 בספטמבר 1934 והסתיימו ב-2 ביוני 1935.
בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
סמפיירדרנסה הייתה הקבוצה שהעפילה מליגת משנה.
יובנטוס זכתה באליפות בפעם השביעית בתולדות המועדון ובפעם החמישית ברציפות. בסיום העונה לליגת משנה ירדו ליבורנו ופרו ורצ'לי. במקום הקבוצות שירדו לסרייה א' העפילו גנואה ובארי.
כדורגלנים מצטיינים
אנריקה גואיטה, שחקנה של רומא כבש 28 שערים וזכה בתואר מלך השערים.
שמלת ערב
שמלת ערב היא שמלה ארוכה ומפוארת הנלבשת, בין השאר, באירועים רשמיים, נשפים וטקסים.
שמלת ערב עשויה בדרך כלל מבד איכותי ויוקרתי כגון שיפון, קטיפה ואורגנזה. שמלה זו מקבילה אצל נשים לחליפת טוקסידו הנלבשת על ידי גברים לאירועים רשמיים. לעיתים שמלות ערב הן חושפניות למדיי, בעיקר בחלק העליון והגבי. לעיתים הן כוללות קישוטים נוצצים.
תחילתן של שמלות הערב הוא בנשפים שאורגנו בבתי המלוכה ואצולה במאה ה-15. התפתחות שמלות הערב המשיכה גם בעת החדשה ובמאות ה-18 וה-19. נשים עשירות ובנות המעמד הגבוה נהגו להפגין את יופיין ואת עושרן על ידי שמלות ערב מפוארות ותכשיטים, אותן לבשו לאירועי תרבות כגון אופרה ובלט. במאה ה-20 קיבל תחום שמלות הערב דחיפה בעקבות עלייתן של כוכבות הראינוע והקולנוע. אלה נהגו להגיע לטקסים כגון פרס האוסקר ופרמיירות של סרטים בשמלות ערב נוצצות, שלעיתים "גנבו את ההצגה" וזכו לסיקור תקשורתי נרחב. בסוף המאה ה-20 ותחילת המאה ה-21 התרחבה האופנה של לבישת שמלות ערב חושפניות ולעיתים פרובוקטיביות בקרב כוכבות קולנוע.
בתחרויות יופי רבות המתחרות נשפטות גם על מראן בשמלות ערב.
האיטי במשחקים האולימפיים לנוער
האיטי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). האיטי החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער מהאיטי מדליית כסף יחידה בענף הכדורגל
משחקי הקיץ
המשלחת הראשונה של האיטי למשחקים האולימפיים לנוער הייתה לאולימפיאדת הנוער סינגפור והייתה משלחת הגדולה ביותר שהאיטי שלחה עד כה. המשלחת כללה 22 ספורטאים שהתחרו בארבעה ענפי ספורט. המשלחת זכתה במדליית כסף יחידה. נבחרת נערים בכדורגל זכתה במדליית כסף בטורניר לאחר שהפסידה לבוליביה. ספורטאי המשלחת העפילו לרבע הגמר בענף הטאקוונדו בקטגוריית משקל עד 55 ק"ג לנערים. המשלחת התחרתה גם בענפים אתלטיקה וג'ודו אך לא הגיעה להישגים משמעותיים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפים, אתלטיקה וג'ודו. ספורטאי המשלחת לא הגיעו להישגים משמעותיים והשתתפותם הייתה סמלית.
מדליות לפי משחקים
width="20px"|
המושבה הסוציאליסטית לאנו
המושבה הסוציאליסטית לאנו הייתה קומונה, שכונתה לאנו דל ריו (באנגלית וספרדית: Llano del Rio) שהוקמה ב-1914 במקום בו נמצאת כיום העיירה לאנו בקליפורניה בעמק אנטילופ, ממזרח לפלמדייל שבלוס אנג'לס. ההתיישבות הוקמה על ידי עורך הדין הפוליטיקאי הסוציאליסט ג'ובּ הארימן, לאחר שכשל בניסיונו להיבחר לראשות העיר לוס אנג'לס ב-1911. לאחר כישלון ניסיון ההתיישבות המקורי, עברה המושבה לנקודה חדשה בלואיזיאנה, בשם ניו לאנו (באנגלית: New Llano), שם הוסיפה להתקיים עד סוף שנות ה-30 של המאה ה-20. על אף הקשיים והמשברים בהם התנסתה, האריכה קהילת לאנו ימים יותר מכל ניסיון קומונלי חילוני אחר בארצות הברית.